Mestna občina Novo mesto, Seidlova cesta 1, 8000 Novo mesto, na podlagi
· 27. člena Statuta Mestne občine Novo mesto (DUL, št. 14/19-UPB1), 
· Odloka o proračunu Mestne občine Novo mesto za leto 2024 (DUL, št. 18/23),
· Pravilnika o postopkih za izvrševanje proračuna Republike Slovenije (Ur. l. RS, št. 50/07, 61/08, 99/09 –ZIPRS1011, 3/13, 81/16, 11/22, 96/22, 105/22 –ZZNŠPP in 149/22),
· Zakona o javnem interesu v mladinskem sektorju (Ur. l. RS, št. 42/10 in 21/18 – ZNOrg), 
· Zakona o športu (Uradni list RS, št. 29/17, 21/18 – ZNOrg, 82/20 in 3/22 – ZDeb),

· Odloka o spremembi odloka o postopku in merilih za sofinanciranje letnega programa športa v Mestni občini Novo mesto (DUL, št. 14/21), 

· Zakona o uresničevanju javnega interesa za kulturo (Ur. l. RS, št. 77/07-UPB, 56/08, 4/10, 20/11, 111/13, 68/16, 61/17, 21/18-ZNOrg, 3/22 – Zdeb in 105/22 – ZZNŠPP), 
· Zakona o javnih financah (Uradni list RS, št. 11/11 – UPB, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),

· Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Ur. l. RS, št. 56/11),
· 99. člena Zakona o socialnem varstvu (Ur. l. RS, št. 3/07 – UPB, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO, 196/21 – ZDOsk, 82/23 in 84/23 – ZDOsk-1),

· Zakona o zdravstvenem varstvu in zdravstvenem zavarovanju (Ur. l. RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23) in
· Strategije razvoja Mestne občine Novo mesto do leta 2030 (maj 2018) objavlja

JAVNI RAZPIS MESTNE OBČINE NOVO MESTO ZA
SOFINANCIRANJE LETNEGA PROGRAMA DELA ORGANIZACIJE OZ. POSAMEZNIKA ZA LETA 2022, 2023 IN 2024 IN/ALI

ZA SOFINANCIRANJE PROJEKTA/-OV ORGANIZACIJE OZ. POSAMEZNIKA ZA LETO 2024, 3. RAZPISNI ROK
1. Organizacija javnega razpisa
Mestna občina Novo mesto objavlja javni razpis za sofinanciranje letnega programa dela organizacije oz. posameznika za leta 2022, 2023 in 2024 v skupni višini za 3. razpisni rok za leto 2024 do 92.000 EUR. V 3. razpisnem roku se izvede javni razpis za dve obliki delovanja organizacij oz. posameznikov:

A.
LETNI PROGRAM DELA ZA LETO 2024

Namenjen vlagateljem, ki so se na razpis prijavili že za leto 2022 in jim je Mestna občina Novo mesto odobrila sofinanciranje. Vlagatelji oddajo samo letni program dela za leto 2024.

B.
NOV/-E OZ. ENKRATEN/-E PROJEKT/-E ZA LETO 2024

Namenjen je novim vlagateljem in obstoječim vlagateljem, ki ga/ jih organizirajo na novo ali izvajajo drugo leto. 
Mestna občina Novo mesto bo posamezne organizacije oz. posameznike s posebnimi statusi sofinancirala največ do višine 70 % vrednosti prijavljenega programa oz. projekta in glede na razpoložljiva sredstva po posameznih vsebinskih področjih. Višina sredstev, ki jih bo prejel posamezen predlog, bo opredeljena na podlagi točk, ki jih bo v postopku ocenjevanja in na podlagi v razpisni dokumentaciji navedenih meril dobil posamezen predlog, obsega finančne konstrukcije ter zahtevnosti programa/projekta. V kolikor vlagatelj ne bo priskrbel podatkov za kakovostno ocenjevanje, razvidnih iz vloge in/ali zahtevanih dokazil in komisija opredeljenih kriterijev ne bo mogla oceniti (se pravi, da določenega podatka ne bo), bo po odgovarjajočem kriteriju dobil 0 točk.

Programi oziroma projekti izrazito komercialne narave ne bodo sofinancirani.
Posamezna organizacija oz. posameznik na javnem razpisu v okviru posameznega razpisnega roka sodeluje zgolj z eno vlogo za triletne programe dela in/ali enkratne projekte po posameznih področjih, v kateri opredeli svoj letni program dela ter področja delovanja oz. posamezen nov oz. enkraten projekt. Vlagatelj lahko z isto aktivnostjo iz letnega programa dela ali istim novim oz. enkratnim projektom v letu 2024 kandidira le na eno navedeno področje delovanja.
Do sredstev niso upravičeni vlagatelji, ki nimajo poravnane vse finančne obveznosti (najemnina, materialni stroški in podobno) do občine in vseh njenih javnih zavodov v letošnjem in v preteklih letih.

2. Področja delovanja
Mestna občina Novo mesto bo za sofinanciranje programov in delovanja organizacij v skladu z njihovimi letnimi programi dela ter novih oz. enkratnih projektov v 3. razpisnem roku podelila sredstva za leto 2024 za naslednja področja delovanja: 

A. kultura v skupni višini do 30.000,00 EUR, projekti in program,
B. mladina v skupni višini do 14.500 EUR, projekti in program,
Č. šport v skupni višini do 2.500 EUR, program,
D. dogodki in prireditve v novomeški občini v skupni višini do 15.000,00 EUR, projekti in program,

E. medobčinsko in mednarodno sodelovanje v skupni višini do 10.000 EUR, projekti,
G. turizem v skupni višini do 13.500 EUR, projekti,
H. prireditve, ki imajo pomen za turistično promocijo občine v skupni višini do 6.500 EUR, projekti.
2.1. A - Kultura
NAMEN SOFINANCIRANJA

Cilji sofinanciranja za področje A - Kultura je finančno podpreti organizacije pri njihovem letnem delovanju oz. nove, enkratne projekte na področju kulture. Namen sofinanciranja letnega delovanja oziroma izvajanja letnega programa organizacij na področju kulture je pripomoči k delovanju le-teh ter jih večletno podpreti pri doseganju zastavljenih ciljev ter kazalnikov. Namen sofinanciranja novih oz. enkratnih projektov je podpreti organizacije pri širjenju in uvajanju novih vsebin na območju Mestne občine Novo mesto. Z oddajo dela vloge za letne aktivnosti oz. nove, enkratne projekte na področju kulture se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah. Vsakoletne aktivnosti, ki so lahko podprte v okviru tega področja delovanja so:

· vsakoletne kulturne aktivnosti oziroma redni in/ali obdobni kulturni projekti, ki bodo popestrili raznolikost kulturne ponudbe v Mestni občini Novo mesto, 

· ustvarjanje raznovrstnih programskih vsebin medijev ter

· aktivnosti, namenjene vzdrževanju in skrbi za spominska obeležja v Mestni občini Novo mesto.

Mestna občina želi skozi javni razpis spodbujati mreženje med izvajalci v lokalnem prostoru ali na nacionalni in mednarodni ravni (povezave z različnimi kulturno-umetniškimi zvrstmi v glasbenem, plesnem, folklornem, literarnem, oblikovalskem, likovnem, fotografskem, filmskem izrazu). Glede izbora lokacij bodo prednostno sofinancirane aktivnosti, ki bodo potekale na Glavnem trgu ali na lokacijah v neposredni bližini mestnega jedra (Rozmanova ulica, Muzejski vrtovi, Frančiškanski trg …) z namenom spodbujanja oživljanja mestnega jedra. 
V okviru letnega programskega sofinanciranja oz. sofinanciranja novih oz. enkratnih projektov na področju ustvarjanja programskih vsebin medijev se bo finančno podprlo omenjene vsebine, s katerimi vlagatelji posredujejo javnosti kakovostne programske vsebine skladno s 4. členom Zakona o medijih na eni strani in želijo doseči večjo ozaveščenost občank in občanov Mestne občine Novo mesto o dogajanju ter relevantnih aktualnih temah na drugi strani.
Cilj sofinanciranja letne aktivnosti organizacij na področju vzdrževanja spominskih obeležij vojn, spominskih obeležij in grobov pomembnih Novomeščanov in grobišč v Mestni občini Novo mesto je podpreti redno skrb za spominska obeležja na našem območju.

VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja A – Kultura v okviru letnega programa dela organizacije namenjenih za letni program in nove oz. enkratne projekte na področju kulture v letu 2024 znaša skupno do višine 30.000,00 EUR, za kulturne programe in kulturne projekte.
UPRAVIČENI VLAGATELJI
Za aktivnosti na področju A - Kultura lahko v okviru vloge za sofinanciranje letnega programa dela ter za nove oz. enkratne projekte vloge vložijo organizacije ali fizične osebe, ki izpolnjujejo naslednje kriterije: 

· so pravne osebe, ki so registrirane za opravljanje kulturne dejavnosti (kulturna društva, zasebni zavodi ali druge organizacije na področju kulture ter organizacije, registrirane za opravljanje dejavnosti na področju kulture) in fizične osebe, ki se ukvarjajo ljubiteljsko s kulturo ali posamezniki s statusom kulturnega ustvarjalca za področje profesionalne kulture,
· so pravne osebe, ki so registrirane v Mestni občini Novo mesto in fizične osebe, ki imajo stalno prebivališče v Mestni občini Novo mesto,

· so pravne osebe, ki prijavljajo projekte na področju kulture, vezane na Mestno občino Novo mesto.
Za sofinanciranje vsakoletnih kulturnih aktivnosti v letih 2022, 2023 in 2024 ter za nove oz. enkratne projekte lahko vloge oddajo:

· kulturna društva oziroma predstavniki ljubiteljske kulture in posamezniki, ki se z umetnostjo ukvarjajo ljubiteljsko (likovna, glasbena, literarna, plesna, gledališka, filmska in druge kulturno-umetniške dejavnosti);
· zasebne organizacije, registrirane za kulturno dejavnost, ki se s kulturo ukvarjajo profesionalno ter posamezniki s statusom kulturnega ustvarjalca (gledališki, glasbeni, likovni, plesni, filmski, literarni, multimedijski in drugi kulturno-umetniški programi).

Za sofinanciranje programskih vsebin medijev v letih 2022, 2023 in 2024 ter za nove oz. enkratne projekte lahko vloge oddajo: 

· izdajatelji tiskanih medijev in elektronskih publikacij s sedežem v Mestni občini Novo mesto,

· izdajatelji radijskih in televizijskih vsebin s sedežem v Mestni občini Novo mesto,

· izdajatelji tiskanih medijev in elektronskih publikacij ter radijskih in televizijskih vsebin, ki izvajajo medijske vsebine za Mestno občino Novo mesto in nimajo sedež v Mestni občini Novo mesto.
Za sofinanciranje aktivnosti vzdrževanja in skrbi za spominska obeležja v letih 2022, 2023 in 2024, lahko vloge oddajo vlagatelji, ki bodo izvajali aktivnosti na območju Mestne občine Novo mesto.
Do sofinanciranja niso upravičeni: 

· vlagatelji, ki so v stečajnem postopku, postopku prenehanja, postopku prisilne poravnave ali likvidacije,
· poklicne kulturne javne organizacije oziroma javni zavodi, ki se ukvarjajo s kulturo (vrtci, osnovne šole, srednje šole, ipd.).
Zahtevana dodatna dokazila, povezana s področjem:

· odločba o statusu v javnem interesu na področju kulture,

· odločba o statusu samostojnega kulturnega ustvarjalca na področju kulture,

· odločba/pogodba o sofinanciranju iz državnih ali EU virov za program ali posamezni projekt (iz leta 2022 ali 2023),

· reference in odmevnost delovanja organizacije ali posameznika: vabila, članki, katalogi, priznanja, nagrade.

2.2. Področje B – Mladina

NAMEN SOFINANCIRANJA

Cilji sofinanciranja za področje B - Mladina je finančno podpreti organizacije pri njihovem letnem delovanju oz. nove, enkratne projekte na področju mladine. Namen sofinanciranja letnega delovanja oziroma izvajanja letnega programa organizacij na področju mladine je pripomoči k delovanju na področju mladinskega delovanja le-teh ter jih večletno podpreti pri doseganju zastavljenih ciljev ter kazalnikov. Namen sofinanciranja novih oz. enkratnih projektov je podpreti organizacije pri širjenju in uvajanju novih vsebin na območju Mestne občine Novo mesto. Z oddajo dela vloge za letne aktivnosti oz. nove, enkratne projekte na področju mladine se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah. Aktivnosti morajo vključevati dejavnosti iz področij:

· preventive in izboljšanja zdravja ter dobrega počutja, duševnega zdravja in spolne vzgoje, telesne vadbe in zdravega načina življenja, 

· kreativnega ustvarjanja,

· učinkovite izrabe prostega časa otrok in mladine v času šolskih počitnic,

· pridobivanja neformalnih kompetenc in spodbujanja podjetništva med mladimi,
· aktivnega državljanstva,

· pridobivanja izkušenj mladih pri vodenju manjših projektov, ki bodo neposredno izboljšali pogoje življenja v njihovih krajevnih skupnostih (programske vsebine, infrastruktura bivanja …).  

Sofinancirajo se le aktivnosti, ki vsebujejo dejavnosti iz vsaj enega od zgoraj navedenih področij.

VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja B – Mladina v okviru letnega programa dela organizacije namenjenih za program in nove oz. enkratne projekte na področju mladinskega delovanja v letu 2024 znaša skupno do višine 14.500 EUR.
UPRAVIČENI VLAGATELJI
Za aktivnosti na področju B - Mladina lahko v okviru vloge za sofinanciranje letnega programa dela in nove oz. enkratne projekte vložijo organizacije, ki bodo izvajale aktivnosti na področju dejavnosti za otroke in mlade do vključno 29. leta starosti:

· mladinske organizacije,
· organizacije za mlade – organizirane so kot društvo, zavod, ustanova ali zadruga,
· študentske in dijaške organizacije,
· ostale nevladne organizacije (2. člen Zakona o nevladnih organizacijah), ki so registrirane in delujejo na področju mladine (razvidno iz odločbe o registraciji in/ali iz temeljnega akta).

Do sofinanciranja niso upravičeni: 

· vlagatelji, ki so v stečajnem postopku, postopku prenehanja, postopku prisilne poravnave ali likvidacije,

· poklicne javne organizacije oziroma javni zavodi, ki se ukvarjajo z mladino (vrtci, osnovne šole, srednje šole, ipd.).
Upravičeni vlagatelji morajo izpolnjevati sledeče splošne pogoje:

· sedež imajo v MONM in svojo dejavnost pretežno izvajajo na področju MONM,

· večina aktivnih udeležencev v aktivnostih so mladi iz MONM,

· imajo zagotovljene materialne zmogljivosti za uresničitev opredeljenih aktivnosti (dokazilo o najemu/uporabi prostorov),
· imajo izdelano kadrovsko shemo aktivnosti (vodja/-e aktivnosti je/so strokovno izobražen/-i in/ali usposobljen/-i za delo z otroki in mladino, dokazila o izobrazbi/usposobljenosti) z vsemi sodelujočimi posamezniki,

· zaprošen znesek sofinanciranja posamezne aktivnosti ne sme presegati višine sredstev, opredeljenih v razpisni dokumentaciji,

· imajo izpolnjene vse pogodbene obveznosti do MONM; vlagatelji, ki nimajo izpolnjenih vseh tekočih pogodbenih obveznosti, niso upravičeni do sofinanciranja s strani MONM v bodočih letih,

· da se vloge nanašajo na aktivnosti, ki so predmet sofinanciranja tega javnega razpisa,

· da so registrirani v RS kot pravna oseba, ki izvaja delo na področju mladine (registracija),

· da imajo v temeljnem aktu opredeljeno, da izvajajo dejavnost na področju mladine (statut),

· vlagatelj, ki bo organiziral maturantsko parado mora ob prijavi predložiti tudi potrdilo šol o številu sodelujočih maturantov iz njihove šole.

Zahtevana dokazila, povezana s področjem:

· pogodba o najemu/uporabi prostorov,

· potrdilo (certifikat, diploma …), da je vodja/-e aktivnosti je/so strokovno izobražen/-i in/ali usposobljen/-i za delo z otroki in mladino, 

· registracija (velja za organizacije, ki v letu 2023 niso bile sofinancirane s strani MONM),

· statut (velja za organizacije, ki v letu 2023 niso bile sofinancirane s strani MONM).
2.3. Področje Č – Šport

NAMEN SOFINANCIRANJA
Cilji sofinanciranja za področje Č – šport je finančno podpreti organizacije pri njihovem letnem delovanju pri izvajanju letnega programa športa MONM in sofinanciranje strokovnih delavcev za delo z mladimi ter nove, enkratne projekte na področju športa. Namen sofinanciranja letnega delovanja oziroma izvajanja letnega programa organizacij na področju Č – Šport je pripomoči k delovanju na tem področju ter organizacije večletno podpreti pri doseganju zastavljenih ciljev ter kazalnikov. Namen sofinanciranja novih oz. enkratnih projektov je podpreti organizacije pri širjenju in uvajanju novih vsebin na območju Mestne občine Novo mesto. Z oddajo dela vloge za letne aktivnosti oz. nove, enkratne projekte na področju športa se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah.

VIŠINA RAZPOLOŽLJIVIH SREDSTEV
Višina razpoložljivih sredstev za sofinanciranje aktivnosti s področja Č – šport v okviru letnega programa dela organizacije namenjenih za program in nove oz. enkratne projekte na tem področju v letu 2024 znaša skupno do višine 2.500 EUR, za aktivnosti športne vzgoje otrok in mladine, usmerjenih v kakovostni in vrhunski šport in sofinanciranje strokovnih delavcev.
UPRAVIČENI VLAGATELJI

Na Javni razpis lahko vlogo vložijo športna društva, zveze športnih društev, ki jih ustanovijo društva s sedežem v MONM, druge organizacije, registrirane za opravljanje aktivnosti na področju športa ter društva invalidov, ki so registrirana kot pravne osebe v Republiki Sloveniji in imajo v svojih aktih jasno opredeljeno delovanje na razpisnem področju oziroma so registrirani za izvajanje aktivnosti na področju športa. Upravičeni vlagatelji, ki izvajajo aktivnosti na področju športa morajo izpolnjevati naslednje pogoje: 

· vlogo vlagajo za aktivnosti, ki so predmet javnega razpisa,
· imajo sedež v Mestni občini Novo mesto in izvajajo športne programe, namenjene občanom in občankam Mestne občine Novo mesto,
· so registrirani najmanj eno (1) leto za izvajanje športne dejavnosti ali imajo v ustanovitvenih aktih imajo opredeljeno delovanje na področju športa,
· imajo zagotovljene materialne in prostorske pogoje ter ustrezno izobražen in/ali usposobljen kader za opravljanje dela v športu, ki je vpisan v razvid strokovno izobraženih in/ali strokovno usposobljenih delavcev v športu,
· imajo pregledno in jasno finančno konstrukcijo prihodkov in odhodkov izvajanja aktivnosti,

· imajo izdelano finančno konstrukcijo, iz katere je razviden vir prihodkov in stroškov za izvedbo dejavnosti,
· imajo zagotovljeno redno dejavnost najmanj 35 tednov v letu,
· imajo urejeno evidenco o članstvu, plačani članarini in podpisane pristopne izjave članov,
· redno letno dostavljajo občini poročila o realizaciji programov in poročila o doseženih rezultatih,
· imajo večletne izkušnje oz. reference na področju.

Za posamezne vrste aktivnosti, ki so predmet sofinanciranja, morajo upravičeni vlagatelji poleg osnovnih določil Zakona o športu (ZŠpo-1, Ur.l. RS, št. 29/17) izpolnjevati tudi druge pogoje:

· Športna vzgoja otrok in mladine, usmerjenih v kakovostni in vrhunski šport:
· imajo registrirane tekmovalce v mlajših starostnih kategorijah (32. člen ZŠpo-1) uradnega tekmovalnega sistema NPŠZ, potrjenega s strani OKS - ZŠZ (mlajši dečki/ice, starejši dečki/ice, kadeti/nje in mladinci/ke),
· imajo najmanj v treh (3) starostnih kategorijah (v vsaki posebej) vključenih najmanj 8 športnikov v individualnih in najmanj 12 športnikov v kolektivnih športnih panogah, 
· za izvedbo dejavnosti na področju otrok in mladine zagotovijo strokovnega delavca, ki mora imeti strokovno izobrazbo in/ali strokovno usposobljenost, 
· zagotavljajo strokovne delavce, ki niso bili pravnomočno obsojeni zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev, in
· niso bili pravnomočno obsojeni zaradi kaznivega dejanja zoper spolno nedotakljivost,
· izvajajo dejavnosti, v katere so vključeni registrirani športniki pri pristojni nacionalni panožni športni zvezi, ki so v letu 2023 (sezoni 2023/2024) nastopili vsaj na enem tekmovanju uradnega tekmovalnega sistema.

Športna društva imajo pod enakimi pogoji prednost pri izvajanju LPŠ. Športna društva, ki izvajajo LPŠ, imajo za izvajanje le-tega, pod enakimi pogoji, prednost pri uporabi javnih športnih objektov in površin pred drugimi uporabniki.

Za sofinanciranje se ne morejo prijaviti poklicne javne organizacije oziroma javni zavodi, ki se ukvarjajo s športom, osnovne in srednje šole, društva, zasebne ali javne organizacije ter ostale nevladne organizacije, ki niso registrirane za opravljanje športnih dejavnosti. 
Sofinancirani izvajalci v vseh programih športa otrok in mladine so dolžni v svoje programe brezplačno vključevati socialno ogrožene otroke.
Zahtevana dokazila, povezana s področjem:

Športna vzgoja otrok in mladine, usmerjenih v kakovostni in vrhunski šport: 

· seznam registriranih športnikov po posameznih starostnih kategorijah, potrjen s strani panožne športne zveze,

· dokazila o usposobljenosti/izobrazbi strokovnega delavca,

· potrdilo o vpisu v razvid strokovnih izobraženih/strokovno usposobljenih delavcev,

· potrdilo o znanju slovenskega jezika na srednji ravni (velja za tujce),

· podatki o kategorizaciji (perspektivni in mladinski razred) v letu 2023,

· pogodba o uporabi/najemu objekta za leto 2023, sezono 2023/2024,

· potrdilo o nastopu vsaj na enem tekmovanju uradnega tekmovalnega sistema v letu 2023.



Splošna dokazila (veljajo za vse prijavitelje)
:


· registracija za opravljanje športne dejavnosti (velja za prijavitelje, ki v letu 2023 niso bili sofinancirani s strani MONM),

· zadnja odločba UE NM iz registra društev, (velja za prijavitelje, ki v letu 2023 niso bili sofinancirani s strani MONM),


· odločba MIZŠ o statusu društva o delovanju v javnem interesu na področju športa (velja za prijavitelje, ki v letu 2023 niso bili sofinancirani s strani MONM), 



· statut oz. temeljni akt prijavitelja, s katerim izkazuje, da izvaja športno dejavnost (velja za prijavitelje, ki v letu 2023 niso bili sofinancirani s strani MONM),



· dokazilo o znanju slovenskega jezika na srednji ravni (področje A, A1), velja za tujce,

· izjava o verodostojnosti in resničnosti podatkov,



· izjava, da ima prijavitelj urejeno evidenco o članstvu in plačani članarini (seznam članov in kopije pristopnih izjav se hranijo na sedežu društva)
,


· dokazilo (s spletne strani, FB, časopisov) o uradno objavljeni ceni športnega programa v letu 2023.

2.4. Področje D – Dogodki in prireditve v Mestni občini Novo mesto

NAMEN SOFINANCIRANJA

Cilj sofinanciranja za področje D - Dogodki in prireditve v Mestni občini Novo mesto je finančno podpreti različne prireditve in dogodke, ki bodo potekali v Mestni občini Novo mesto v organizaciji različnih društev, zasebnih zavodov, krajevnih skupnosti ter drugih organizacij samostojno ali v soorganizaciji z Mestno občino Novo mesto. V vsebinskem smislu bodo prednostno obravnavani dogodki in prireditve povezani s tradicionalnimi in etnološkimi značilnostmi lokalnega prostora (pustovanje, kresovanje, martinovanje idr.), večji festivalski in športni dogodki, večje družabne prireditve, Igre krajevnih skupnosti, novoletno obdarovanje otrok, prazniki krajevnih skupnosti ter podobni večji dogodki v MONM.

Med prednostne kriterije sodi sofinanciranje večjih dogodkov z namenom, da se spodbudijo družabnost in kvaliteta bivanja v občini na večjih javnih odprtih prizoriščih kot so novomeški Glavni trg, Muzejski vrtovi, reka Krka, igrišča na Loki, Novi trg, park pred KC Janeza Trdine ali Park Rastoče knjige pri Knjižnici Mirana Jarca ter prireditve in posamezni prazniki, ki potekajo v krajevnih skupnostih Mestne občine Novo mesto. 
Pričakujejo se prijave organizatorjev, ki so sposobni samostojno, s tehnično in kadrovsko zasedbo celovito pripraviti program ali projekt oziroma samostojno organizirati dogodke ter promocijsko dejavnost. Poudarek je na medgeneracijskem povezovanju, mreženju projektov ter prepletanju različnih dejavnosti in vsebin (športnih, kulturnih, zabavnih, družabnih, dobrodelnih ipd.).

Namen sofinanciranja letnega delovanja oziroma izvajanja letnega programa organizacij na področju D – dogodki in prireditve v Mestni občini Novo mesto je pripomoči k delovanju na tem področju ter organizacije oz. posameznike večletno podpreti pri doseganju zastavljenih ciljev ter kazalnikov. Namen sofinanciranja novih oz. enkratnih dogodkov oz. prireditev je podpreti organizacije oz. posameznike pri širjenju in uvajanju novih vsebin na območju Mestne občine Novo mesto. Z oddajo dela vloge za letne aktivnosti oz. nove, enkratne projekte na področju dogodkov in prireditev se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah.

VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja D - Dogodki v okviru letnega programa dela organizacije namenjenih za program in nove oz. enkratne projekte na tem področju v letu 2024 znaša skupno do višine 15.000,00 EUR.
UPRAVIČENI VLAGATELJI

V okviru javnega razpisa se na to vsebinsko področje lahko prijavijo:

· društva s sedežem v Mestni občini Novo mesto,

· krajevne skupnosti v Mestni občini Novo mesto,

· podjetja in organizacije registrirane za izvajanje kulturne, prireditvene, športne, mladinske, humanitarne, izobraževalne, vzgojne dejavnosti s sedežem v Mestni občini Novo mesto ali izven nje,

· vlagatelji, ki bodo prijavljene dogodke ali prireditve izvajali v Mestni občini Novo mesto.
Zahtevana dokazila, povezana s področjem:

· reference in odmevnost delovanja organizacije ali posameznika: vabila, članki, katalogi, priznanja, nagrade.
2.5. Področje E - Medobčinsko in mednarodno sodelovanje
NAMEN SOFINANCIRANJA

Cilj sofinanciranja za področje E – Medobčinsko in mednarodno sodelovanje je finančno podpreti prevozne in druge materialne stroške društvom in organizacijam, ki imajo sedež v Mestni občini Novo mesto ter načrtujejo gostovanje ali izvajanje medobčinskih in mednarodnih projektov v drugih krajih Slovenije ali v tujini. Sredstva so namenjena delnemu kritju potnih stroškov za gostovanja na nacionalni ali mednarodni ravni ali drugih materialnih stroškov (nočitve, zavarovanje opreme in dr.). Skozi razpis se lahko sofinancirajo projekti povezani s humanitarno dejavnostjo, kulturnimi in športnimi gostovanji ali tekmovanji, šolskimi državnimi ali mednarodnimi gostovanji in tekmovanji (udeležba učencev in dijakov) ter izvedba drugih oblik nacionalnih in mednarodnih projektov društev in drugih organizacij. 
Prednostno bodo obravnavana gostovanja v partnerskih mestih Mestne občine Novo mesto. 
Namen sofinanciranja letnega delovanja oziroma izvajanja letnega programa organizacij na področju E – Medobčinsko in mednarodno sodelovanje je pripomoči k delovanju na tem področju ter organizacije oz. posameznike večletno podpreti pri doseganju zastavljenih ciljev ter kazalnikov. Namen sofinanciranja novih oz. enkratnih dogodkov oz. prireditev je podpreti organizacije oz. posameznike pri širjenju in uvajanju novih vsebin na območju Mestne občine Novo mesto. Z oddajo dela vloge za letne aktivnosti oz. nove, enkratne projekte na področju medobčinskega in mednarodnega sodelovanja se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah.
VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja E – Medobčinsko in mednarodno sodelovanje v okviru letnega programa dela organizacije namenjenih za program in nove oz. enkratne projekte na tem področju v letu 2024 znaša skupno do višine 10.000 EUR.

UPRAVIČENI VLAGATELJI

V okviru javnega razpisa se na to vsebinsko področje lahko prijavijo:

· pravne osebe: društva, zavodi ter druge organizacije (prednostno bodo obravnavane nevladne organizacije), 
· vlagatelj ima sedež v Mestni občini Novo mesto.

Neupravičeni vlagatelji so organizacije oz. posamezniki s posebnimi statusi, ki nimajo sedeža v Mestni občini Novo mesto. Na razpis se ne morejo prijaviti fizične osebe.

2.6. Področje G - Turizem
NAMEN SOFINANCIRANJA

Cilj sofinanciranja za področje G – Turizem je finančno podpreti javne prireditve in druge dogodke ter izdajanje publikacij za namene turistične promocije destinacij na območju Mestne občine Novo mesto (zelena izkušnja, občutek butičnosti, aktivna doživetja: rekreativna, kulturna, kulinarična, tematske pohodniške poti). Namen javnega razpisa je sofinanciranje turističnih produktov in projektov ter organizacije različnih turističnih dogodkov v Mestni občini Novo mesto, ki bodo pripomogli k višji stopnji prepoznavnosti posameznih turističnih točk na območju novomeške občine. Zato se prednostno podpira takšne aktivnosti, ki so namenjene obiskovalcem od drugod. Z oddajo dela vloge za nove, enkratne projekte na področju turizma se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah.
Prednost pri sofinanciranju bodo imeli enkratni projekti, ki bodo izkazovali povezanost vsebine predlaganega projekta oz. aktivnosti s programskimi sklopi, ki jih opredeljuje Strategija razvoja turizma v Mestni občini Novo mesto do 2030: 1. kulturna dediščina in kulturni turizem (arheološka dediščina, mestno jedro, objekti pomembnejše arhitekturne in zgodovinske dediščine); 2. aktivnosti v naravi in športni turizem (reka Krka, reka Temenica, Olimpijski center Novo mesto, Trška gora, Gorjanci, tematske poti, kolesarjenje), 3. kulinarika, cviček in turizem na podeželju (cviček in tradicionalna dolenjska kulinarika, visoka kulinarika). 
Predmet razpisa ni sofinanciranje investicij ali investicijskega vzdrževanja, pokrivanja materialnih stroškov najemnin ter sofinanciranje delovnih mest na področju turizma.

VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja G - Turizem za nove oz. enkratne projekte na tem področju v letu 2024 znaša skupno do višine 13.500 EUR.

UPRAVIČENI VLAGATELJI
Za aktivnosti na področju G – Turizem lahko vlogo za sofinanciranje novih oz. enkratnih projektov vložijo novi vlagatelji in obstoječi vlagatelji, ki so se na razpis prijavili že za leto 2023. To so lahko:

•              organizacije s sedežem v Mestni občini Novo mesto (društva, zveze, zasebni zavodi, podjetja), ki na območju Mestne občine Novo mesto izvajajo turistični projekt, ki promovira destinacijo Novo mesto,

•              organizacije, ki nimajo sedeža v Mestni občini Novo mesto, a na območju Mestne občine Novo mesto izvajajo turistični projekt, ki promovira destinacijo Novo mesto,

•              krajevne skupnosti Mestne občine Novo mesto.

Neupravičeni vlagatelji  so javni zavodi, ki delujejo na  področju turizma. 
2.7. Področje H – Prireditve, ki imajo pomen za turistično promocijo občine
NAMEN SOFINANCIRANJA

Cilj sofinanciranja je finančno podpreti izvedbo mednarodnih in medobčinskih prireditev, ki imajo pomen za turistično promocijo Mestne občine Novo mesto in destinacije Dolenjska.

Predmet sofinanciranja so množične športne, kulturne, turistične in druge prireditve z medobčinsko in mednarodno udeležbo, ki v Mestni občini Novo mesto ali v destinaciji Dolenjska (vodilne destinacije Novo mesto, Dolenjske Toplice, Šmarješke Toplice) generirajo večje število nočitev in imajo pomen za turistično promocijo občine oziroma destinacije Dolenjska. Namen sofinanciranja novih oz. enkratnih projektov teh organizacij je podpreti organizacije pri širjenju in uvajanju novih vsebin na območju Mestne občine Novo mesto. Z oddajo dela vloge za nove, enkratne projekte se vlagatelj zavezuje prispevati k doseganju strateških ciljev in postavljenih kazalnikov v Strategiji razvoja MONM do 2030 in v relevantnih področnih strategijah.

Prednost pri sofinanciranju bodo imele prireditve:

· ki generirajo večje število nočitev in gostinskih storitev v Mestni občini Novo mesto oziroma v vodilnih destinacijah Novo mesto, Dolenjske Toplice, Šmarješke Toplice, 

· z bolj izraženo medobčinsko in mednarodno komponento (večje število medobčinskih in mednarodnih udeležencev in obiskovalcev),

· ki bodo zagotovile večjo promocijsko aktivnost na ciljnih turističnih trgih in naslovile ključne ciljne skupine v tujini, ki izhajajo iz smernic, opredeljenih v Strategiji razvoja turizma Novega mesta,

· ki se v večjem delu dogajajo na območju Mestne občine Novo mesto,

· z večjim številom udeležencev,

· z večjim številom obiskovalcev,

· z izdelanim načrtom promocijske aktivnosti,

· ki sovpadajo s smernicami iz Strategije razvoja turizma Novega mesta.

VIŠINA RAZPOLOŽLJIVIH SREDSTEV

Višina razpoložljivih sredstev za sofinanciranje aktivnosti s področja H – Prireditve, ki imajo pomen za turistično promocijo občine za nove oz. enkratne projekte na tem področju v letu 2024 znaša skupno do višine 6.500 EUR.

UPRAVIČENI VLAGATELJI

Upravičeni vlagatelji so pravne osebe, in sicer:

· društvo ali druga organizacija (zasebni zavod, agencija, zveza in drugo),

· podjetje ali organizacije registrirane za izvajanje kulturne, prireditvene, turistične, športne, mladinske, humanitarne, izobraževalne ali vzgojne dejavnosti,

· krajevna skupnost v Mestni občini Novo mesto. 

Pričakujejo se prijave pravnih oseb, ki so sposobne samostojno, z lastno tehnično in kadrovsko zasedbo celovito pripraviti in izvesti prireditev ter promocijsko aktivnost.

3. Splošna določila javnega razpisa

Mestna občina Novo mesto si pridržuje pravico, da javni razpis po svoji prosti presoji brez kakršnihkoli posledic razveljavi ali razdeli le določen del razpoložljivih sredstev. To velja za tekoče leto sofinanciranja, v primeru triletnega sofinanciranja programa dela pa lahko tudi za bodoča leta, za katera je pogodba o sofinanciranju sklenjena.
Mestna občina Novo mesto si pridružuje pravico, da vlagatelju po obravnavi vloge predlaga spremembo izbranega področja posamezne aktivnosti, v kolikor aktivnost po vsebini sodi v katerega od drugih vsebinskih področij in s tem pomembno ne vpliva na razdelitev sredstev znotraj novega predlaganega področja. V kolikor je vlagatelj aktivnost prijavil znotraj vsebinsko neprimernega področja in ni možna razporeditev na primernejšega, ta aktivnost ne bo sofinancirana. Za morebitna dopolnila iz obrazca za predlagano področje se smiselno uporablja določilo o pozivu za dopolnitev nepopolnih vlog iz 8. točke tega besedila javnega razpisa.
Vlagatelj izpolni vse zahtevane podatke v vlogi glede na področja delovanja ter enotno elektronsko vlogo odda v predpisanih razpisnih rokih. Oddaja vlog na morebitne dodatne razpisne roke bo možna glede na višino na prejšnjih rokih nerazdeljenih sredstev po posameznih področjih delovanja.
4. Obdobje za porabo sredstev 
Dodeljena proračunska sredstva v skladu z oddanim programom dela morajo biti porabljena v proračunskem letu 2024. 

5. Razpisni rok 

Tretji razpisni rok se prične z dnem objave 30. 8. 2024 in traja do vključno 30. 9. 2024. Na spletni strani Mestne občine Novo mesto bodo objavljeni rezultati javnega razpisa. Sredstva bodo razdeljena glede na dejansko realizacijo v proračunu.
V kolikor bo na dodatne roke uspešno kandidirala organizacija, ki je že v prvem roku uspešno kandidirala na drugih področjih, bo s to organizacijo sklenjen aneks k prvotni pogodbi o sofinanciranju. 

6. Razpisna dokumentacija 

Razpisna dokumentacija obsega: 

· skupno Besedilo javnega razpisa, 

· dostop do Enotne digitalne vloge,
· vzorec Pogodbe o sofinanciranju, 

· obrazec Zahtevka za izplačilo,

· obrazec za Evidentiranje prostovoljskega dela.
Vlagatelj mora za sodelovanje na javnem razpisu izpolniti in elektronsko oddati obrazec Enotne digitalne vloge. V okviru vloge mora priložiti vse priloge in dokazila, ki jih posamezno izbrano vsebinsko področje zahteva. Vloga na javni razpis mora biti oddana elektronsko na Enotni digitalni vlogi. Enotna digitalna vloga mora biti izpolnjena skladno z navodili. Vlagatelji naj bodo posebno pozorni na dokazila o formalni ustreznosti, zato naj zagotovijo vse zahtevane podatke, izjave in dokazila, da se bo njihova vloga štela za pravilno. Priponke zahtevanih dokazil morajo biti oddane v opredeljenih formatih, drugače se šteje, da niso pravilno priložene.
Razpisna dokumentacija je na voljo preko spletne povezave na spletni strani občine www.novomesto.si, povezavo do razpisne dokumentacije pa lahko pridobijo tudi v razpisnem roku na Mestni občini Novo mesto, Seidlova c. 1, Novo mesto oziroma na rotovžu, Glavni trg 7, Novo mesto, v času uradnih ur. 
Z oddano elektronsko vlogo na javni razpis se šteje, da je vlagatelj pregledal vso razpisno dokumentacijo, ki vsebuje pogoje razpisa ter merila za ocenjevanje ter z njimi v celoti soglaša.
7. Rok in način oddaje vloge na javni razpis
Vsak vlagatelj lahko v okviru enega razpisnega roka na javnem razpisu kandidira zgolj z eno Enotno digitalno vlogo. Celotno zahtevano dokumentacijo, ki vsebuje vse obvezne priloge in podatke, ki so določeni v razpisni dokumentaciji za posamezna področja, vlagatelj odda elektronsko preko obrazca, dostopnega na www.novomesto.si. 

Kot pravočasne se bodo upoštevale vloge, oddane elektronsko, do vključno ponedeljka,  30. 9. 2024 do 23:59.  

8. Izpolnjevanje razpisnih pogojev

Izpolnjevanje pogojev ugotavljata administrativna komisija in strokovna komisija, ki ju imenuje župan Mestne občine Novo mesto za vsa področja, ki so predmet javnega razpisa.

Obravnavale se bodo samo pravočasno elektronsko oddane vloge, ki bodo imele pravilno izpolnjene podatke in priložena vsa zahtevana dokazila. Za prepozno za obravnavo v posameznem razpisnem roku se šteje vloga, ki ni bila elektronsko oddana najkasneje do vključno 30. 9. 2024 do 23:59. Za obravnavo po posameznem razpisnem roku prepozne prijave bodo s sklepom zavržene, če bo elektronska vloga oddana po tretjem razpisnem roku. Zoper ta sklep ni pritožbe.
Administrativna komisija bo opravila pregled ustreznosti, pravočasnosti, upravičenosti in popolnosti vlog. Izvedla bo morebitne pozive k dopolnitvam v predpisanih rokih. O rezultatih svojega dela bo obvestila strokovno komisijo. Strokovna komisija bo obravnavala le vloge, ki bodo pravočasne, jih bodo vložili upravičeni vlagatelji in bodo popolne. Upravičen vlagatelj je tisti, ki je naveden kot upravičeni vlagatelj v razpisni dokumentaciji za posamezna področja. Vloge, ki jih ni vložil upravičen vlagatelj, se zavržejo s sklepom. Vloga se šteje za popolno, če je oddana na zahtevanem obrazcu in vsebuje v javnem razpisu in razpisni dokumentaciji zahtevane podatke in priloge oziroma dokazila. V primeru nepopolnih vlog bodo vlagatelji v roku 8 dni od dne obravnave prijav pisno pozvani, da v roku 8 dni vloge dopolnijo. V kolikor nepopolnih vlog ne bodo dopolnili v določenem roku in skladno z zahtevo za dopolnitev, bodo vloge s sklepom zavržene.

Strokovna komisija bo opravila strokovni pregled popolnih vlog, tako da bo preverila izpolnjevanje razpisnih pogojev in jih ocenila na podlagi meril, določenih z javnim razpisom in razpisno dokumentacijo, ter glede na strokovno presojo komisije pripravila predlog izbire ter sofinanciranja programov in delovanja organizacij.
9. Splošni in področni kriteriji ocenjevanja
Splošni kriteriji ocenjevanja letnega programa organizacije in/ali novih oz. enkratnih projektov
Vloge za aktivnosti letnega programa za vsa izbrana področja bodo vrednotene po naslednjih splošnih kriterijih:

	
	Splošni kriteriji
	Število točk

	1.
	Jasno in realno postavljeni cilji ter kazalniki, izkazana kakovost, inovativnost in ustvarjalnost predloženih aktivnosti in/ali projektov
	Skupaj do 50 točk

	
	Cilji in kazalniki
	do 10 točk

	
	Kakovost aktivnosti
	do 30 točk

	
	Inovativnost in ustvarjalnost
	do 10 točk

	2.
	Pomembnost, obiskanost aktivnosti oz. število uporabnikov
	Skupaj do 15 točk

	
	Pomembnost aktivnosti in/ali projekta za MONM
	do 10 točk

	
	Obiskanost aktivnosti oz. število uporabnikov
	do 5 točk

	3.
	Finančna konstrukcija aktivnosti
	Skupaj do 25 točk

	
	Realnost finančne konstrukcije
	do 5 točk

	
	Delež sofinanciranja aktivnosti in/ali projekta s strani MONM pod 50 %
	do 10 točk

	
	Pridobljena nacionalna in/ali mednarodna sredstva
	do 10 točk

	4.
	Višina in obseg pridobljenih sredstev iz občinskega proračuna oz. iz naslova premoženja
	Skupaj do 10 točk

	
	Organizaciji MONM ne sofinancira javnih del 
	do 2 točki

	
	Organizaciji MONM ne omogoča brezplačne uporabe prostorov
	do 2 točki

	
	Organizaciji MONM ne omogoča subvencioniranega najema 
	do 2 točki

	
	Organizacija ni podprta preko drugih razpisov MONM
	do 4 točke

	
	SKUPAJ
	Do 100 točk


Organizacija lahko glede na kakovost pripravljene vloge doseže skupno največ do 100 točk pri ocenjevanju izpolnjevanja splošnih kriterijev ocenjevanja za sofinanciranje njihovega letnega programa in/ali predlaganega/-ih novega/-ih oz. enkratnega/-ih projekta/-ov na posamezen projekt. 
Področni kriteriji ocenjevanja letnega programa organizacije

Področje A - Kultura

	1.
	Strokovnost, tehnična in organizacijska usposobljenost, zahtevnost aktivnosti
	Skupaj do 20 točk

	2.
	Odmevnost in reference (članki, katalogi, priznanja, nagrade)
	Skupaj do 5 točk

	3.
	Kontinuiteta in večletna tradicija delovanja
	Skupaj do 5 točk

	4
	Raven prijavljenega programa dosega oziroma presega tudi občinsko raven
	Skupaj do 5 točk

	5.
	Odločba o statusu izdana s strani Ministrstva za kulturo (organizacija deluje v javnem interesu na področju kulture oz. posameznik ima status samostojnega kulturnega ustvarjalca)
	Skupaj do 10 točk

	6.
	Aktivnosti bodo potekale tudi na Glavnem trgu oz. v mestnem jedru v Novem mestu
	Skupaj do 5 točk

	
	SKUPAJ
	Do 50 točk


Področje B – Mladina
	1.
	Strokovnost, tehnična in organizacijska usposobljenost, zahtevnost aktivnosti
	Skupaj do 20 točk

	2.
	Vključevanje ranljivih skupin
	Skupaj do 5 točk

	3.
	Kontinuiteta in večletna tradicija delovanja
	Skupaj do 10 točk

	4
	Projekt prispeva h kakovosti delovanja mladinskega sektorja v MONM
	Skupaj do 5 točk

	5.
	Odločba o statusu – organizacija deluje v javnem interesu na področju mladine
	Skupaj do 5 točk

	6.
	Število uporabnikov, katerim so aktivnosti namenjene je relevantno
	Skupaj do 5 točk

	
	SKUPAJ
	Do 50 točk


Področje Č – Šport

Za vrednotenje in posledično razvrstitev vlagateljev v tri kakovostne razrede bodo uporabljena sledeča področna merila: 

	Merilo
	Kriterij
	Športni program

	Konkurenčnost športne panoge - mednarodna razširjenost
	-Panoga v programu poletnih in zimskih olimpijskih iger

-Panogo priznava MOK

-Panogo priznava GAISF (Globalno združenje mednarodnih športnih zvez)
	0 – 50

0 – 25

0 – 10

	Lokalni pomen športne panoge
	Razdelitev v 3 skupine glede na lokalni interes in tradicijo 
	1. skupina: faktor 3

2. skupina: faktor 0,3

3. skupina: faktor 0,1

	Razširjenost športne panoge
	Število registriranih športnikov pri panožni zvezi (skupaj za panogo)
	do 50 športnikov                          do 10 t

od 51 do 100 športnikov              do 30 t

od 101 do 150 športnikov             do 50 t

od 151 do 200 športnikov             do 70 t

nad 200 športnikov                       do 90 t

	Uspešnost športne panoge
	Število kategoriziranih športnikov (število športnikov se pomnoži s točkami)
	mladinski razred x 2 t

perspektivni razred x 10 t

državni razred x 3 t

mednarodni razred x 15 t

svetovni razred x 20 t

olimpijski razred x 25 t


1. razred: atletika, gimnastika, kolesarstvo, košarka, namizni tenis, nogomet, odbojka, rokomet, triatlon

2. razred: tenis, boks, golf, judo, smučanje, strelstvo, ples, šah, karate, tajski boks, kegljanje, planinstvo, šport invalidov

3. razred: badminton, jadralstvo, balinanje, avtomobilizem, letalstvo, baseball, softball, kick boks
V primeru, da na javnem razpisu kandidira športna panoga, ki ni vključena v zgoraj navedene razrede, se ta avtomatsko vključi kot panoga 3. razreda. 

Za dodatno vrednotenje posameznih vrst aktivnosti bodo uporabljena sledeča merila:
	Merilo
	Število točk
	Število točk
	Število točk

	
	Športna vzgoja otrok in mladine, usmerjenih v kakovostni in vrhunski šport
	Kakovostni šport, Šport invalidov
	Vrhunski šport

	Razred športne panoge:

1

2

3
	do 100

do 50

do 20
	do 100

do 50

do 20
	-

	Kompetentnost strokovnih delavcev
	0-40
	0-30
	0-10

	Konkurenčnost športne panoge
	0-50
	0-50
	0-50

	Lokalni pomen športne panoge
	0,1 do 3
	0,1 do 3
	0,1 do 3

	Število športnikov oz. razširjenost športne panoge 
	do 50 športnikov 0-10

od 51 do 100 športnikov do 30

od 101 do 150 športnikov do 50

od 151 do 200 športnikov do 70

nad 200 športnikov  do 90
	1 športnik = 1 točka
	1 športnik = 1 točka

	Uspešnost športne panoge
	Mladinski razred do 10t

Perspektivni razred do 30t


	Državni razred do 15t
	MR do 35t, SR do 45t, OR do 55t

	Uvrstitve na državnem prvenstvu

DP medalja ekipno/posamezno

· 1. mesto

· 2. mesto

· 3. mesto

· 4. mesto

· 5. mesto

· 6. mesto

· 7. mesto

· 8. mesto

· 9. mesto

· 10. mesto

EP/SP medalja

Olimpijske igre
	Kolektivni/individualni šport

400/80

200/40

150/30

120/12

100/10

90/8

80/6

60/4

40/2

20/1


	Kolektivni/individualni šport

600/100

200/40

150/30

120/12

100/10

90/8

80/6

60/4

40/2

20/1


	Kolektivni/individualni šport

do 700/do 900

do 1200


Za določitev število točk za objekte se uporablja KF po naslednji tabeli:
	Pokrite vadbene površine:
	KF

	velika dvorana – površina nad 600 m2
	4,5

	kegljišče
	1,5

	mala dvorana - šolske telovadnice
	1,5

	strelišče
	1

	teniška igrišča
	1,5

	Odprte vadbene površine:
	

	atletski stadion, smučarska proga, kolesarska steza
	3

	glavno nogometno igrišče
	4,5

	ostala nogometna igrišča
	2,5

	peščena igrišča, asfaltne površine, balinišče, narava, voda
	1


Področje D – Dogodki in prireditve v Mestni občini Novo mesto

	1.
	Strokovnost, tehnična in organizacijska usposobljenost, zahtevnost aktivnosti
	Skupaj do 20 točk

	2.
	Odmevnost in reference (članki, katalogi, priznanja, nagrade)
	Skupaj do 5 točk

	3.
	Kontinuiteta in večletna tradicija delovanja
	Skupaj do 10 točk

	4
	Raven prijavljenega programa dosega oziroma presega tudi občinsko raven
	Skupaj do 5 točk

	5.
	Odločba o statusu – organizacija deluje v javnem interesu 
	Skupaj do 5 točk

	6.
	Aktivnosti bodo potekale tudi na Glavnem trgu oz. mestnem jedru in/ali na reki Krki.
	Skupaj do 5 točk

	
	SKUPAJ
	Do 50 točk


Področje E – Medobčinsko in mednarodno delovanje

	1.
	Strokovnost, tehnična in organizacijska usposobljenost, zahtevnost aktivnosti
	Skupaj do 20 točk

	2.
	Odmevnost in reference (članki, katalogi, priznanja, nagrade)
	Skupaj do 5 točk

	3.
	Kontinuiteta in večletna tradicija delovanja
	Skupaj do 10 točk

	4
	Gostovanje v partnerskem mestu
	Skupaj do 5 točk

	5.
	Število vključenih udeležencev v gostovanje
	Skupaj do 10 točk

	
	SKUPAJ
	Do 50 točk


Področje G – Turizem
	1.
	Strokovnost, tehnična in organizacijska usposobljenost, zahtevnost aktivnosti
	Skupaj do 20 točk

	2.
	Doseg oz. število uporabnikov/obiskovalcev
	Skupaj do 5 točk

	3.
	Kontinuiteta in večletna tradicija delovanja
	Skupaj do 10 točk

	4
	Aktivnost prispeva k oživitvi mestnega jedra oz. poteka v njegovi neposredni bližini
	Skupaj do 5 točk

	5.
	Aktivnost je povezana s Strategijo turizma v Mestni občini Novo mesto
	Skupaj do 10 točk

	
	SKUPAJ
	Do 50 točk


Področje H - Prireditve, ki imajo pomen za turistično promocijo občine
	1. 
	Sovpadanje prireditve s Strategijo razvoja turizma v MONM 
	Skupaj do 5 točk

	2. 
	Načrtovano število nočitev
	Skupaj do 20 točk

	3. 
	Načrtovano število udeležencev
	Skupaj do 10 točk

	4. 
	Načrtovano število obiskovalcev
	Skupaj do 10 točk

	5. 
	Mednarodna/medobčinska komponenta prireditve
	Skupaj do 5 točk

	
	SKUPAJ
	Do 50 točk


10. Dodatne informacije 
Pristojni uslužbenci, skrbniki področij delovanja za podajanje informacij in pojasnil so: 

· za področja kulture, dogodkov in prireditev: mag. Sandra Boršić
(tel. 07 39 39 253 ali sandra.borsic@novomesto.si)
· za področje športa: Ivica Menger

(tel. 07 39 39 211 ali ivica.menger@novomesto.si) 
· za področje medobčinskega in mednarodnega sodelovanja: mag. Nataša Jakopin 
(tel. 07 39 39 239 ali natasa.jakopin@novomesto.si) 

· za področje mladine, turizma in prireditev, ki imajo pomen za turistično promocijo občine: Urban Hrastnik
(tel. 07 39 39 330 ali urban.hrastnik@novomesto.si)

11. Obravnava vlog in obveščanje o izboru 

Odpiranje vlog izvede administrativna komisija najpozneje v osmih dneh. Ocenjevanje vlog bo izvedla strokovna komisija najpozneje v 30 delovnih dneh po posameznem razpisnem roku. Obravnava vlog ni javna.
Mestna občina Novo mesto bo vlagatelje z odločbo oziroma sklepom obvestila o rezultatih javnega razpisa najkasneje v tridesetih dneh od posameznega razpisnega roka. Izbrani vlagatelji bodo pozvani k sklenitvi pogodb oz. aneksov o sofinanciranju programa in delovanja za leto 2024 (program za obdobje 2022-2024) in/ali enkratnih projektov za leto 2024. Če se prijavitelj v roku 8 dni ne odzove na poziv k podpisu pogodbe (oziroma aneksov), se šteje, da je umaknil vlogo.
Številka: 617-0042/2021
Novo mesto, dne 29. 8. 2024
Župan

Mestne občine Novo mesto

Mag. Gregor Macedoni, l.r.

